钦定古今图书集成/明伦汇编/皇极典/第266卷 > 谏鼓赋 王起 > 如石投水赋〈以圣奖忠直从谏如流为韵〉白敏中石明臣节水喻圣总顺投既因于纳谏虚受必俟乎输忠从以谠言出清规而有中类夫贞节入碧浪以
## 钦定古今图书集成/明伦汇编/皇极典/第266卷 > 谏鼓赋 王起 > 如石投水赋〈以圣奖忠直从谏如流为韵〉白敏中石明臣节水喻圣总顺投既因于纳谏虚受必俟乎输忠从以谠言出清规而有中类夫贞节入碧浪以

“无穷，爰自人谋，式彰天奖，言必在乎能发，道奚疑于
虚往？自怀从善，闻蹇蹇于股肱；何异临川，运磷磷于
指掌。理既符于水石，事且契于云龙，伫启心而是赞，
在虚己而能容。”石投水而诚资手敏，臣佐君而讵得
面从。当手敏则水不伤清，匪面从则君能立政。嘉献
替而无爽，幸遭逢而有庆。致至坚于元奥，象以得贤，
受可转于清流，因之启圣。所以垂衣广纳，侧席深居。
言之者何常率尔闻之者足以。起予攻玉之形，随帝
心之沃若；补天之质，应王泽之濡如。既而流谤靡行，
沉几自得。当持重而无挠，冀临深而不惑。逆于耳而
顺于心，黜其邪而褒其直。用砺金于睿鉴，涣汗潜通；
举韫玉于恩波，津涯莫测。于是宣教化，罢畋游。开直
道，务旁求。发挥谔谔之明节，会合洋洋之圣谋。石以
贞坚，本无疑于虚掷；水惟柔顺，安有阻于暗投。夫然
则臣心磊落而上达，君德汪洋而下流。况乎舟楫之
道大行，不侮不慢；药石之言尽入，何忧何患。当道泰
而人悦，固河清而海晏。彼汉高之用留侯，未若吾皇之纳谏。